open-index/open-wikipedia-markdown huggingface dataset:
Apartheid

El **apartheid** es el lo ke fue, en el syéklo XX, un fenómeno de segregasiyon rasial en Sud Afrika emplantado por kolonisadores olandeses Bóers en la rejion, komo símbolo de una serie de diskriminasiyon polítika, ekonómika, sosyala i rasial. Fue yamado así déke signifika "segregasiyon" en afrikaans. Este sistema era básikamente divisiyon de los diferentes grupos rasiales para promover el dezvelopamiento del paez. Todo este movimento era dirijido por la raza blanka, la kuala definió leyes las kualas ivan kuvrir, en jeneral, aspektos sosyales. Se asiya una klasifikasiyon rasial de akódro a la apariensia, a la akseptasiyon sosyala o a la asendensya. Este muevo sistema jeneró revolusiyones i resistensias por parte de los afrikanos.

Este sistema egzistia desde asía anyos, má afilú de manera ofisial desde el anyo 1948, asta la anyada de los 90, kuando se izo una mueva konstitusiyon i las leyes kualas diskriminavan por rasas fueron eliminadas.

Kateggoría:Vikipedya:Artikolos kon grafia ladina
Katēggoría:Rasizmo
Katēggoría:Istorya de Sud Afrika
Enerjiya nuklear

El termo **enerjiya nuclear** se uza en djudeo-espanyol con dos posibles asepsiyones: por una parte, para denominar la forma de enerjiya ke se libera en las reaksiyones nukleares i, por otro lado, al uzo de esta enerjiya para produzir enerjiya elektrika, termika o mekanika, ya sea de forma pasífika o bélika.

Estas reaksiyones se dan en los nukleos de alkunos isótopos de alkunos elementos kémikos, siendo la má konosida la fisiyon del uranio-235 (235U), kon la kuala fonksionan los reaktores nukleares, i la má komún en la naturalesa, en el interior de las estreyas, la fusion del par deuterio-tritio (2H-3H). Afilú para produsir este tipo de enerjiya uzando reaksiyones nukleares pueden ser uzados munchos otros isótopos de varios elementos kémikos, komo el torio-232, el plutonio-239, el estronsio-90 o el polonio-210 (232Th,239Pu,90Sr,210Po; respektivamente).

Los dos sistemas más peskisados i lavorados para obtener enerjiya nuklear de forma masiva son la fisiyon nuklear i la fusion nuclear. La enerjiya nuklear puede transformarse de forma deshkontrolada, komo en el interior de las estreyas, dando lugar al armamento nuklear; o basho kontrolo en reaktores nukleares en los kualos se produse enerjiya elektrika, enerjiya mekanika o enerjiya térmika. Tanto los materiales uzados komo el desinyo de las instalasiones son diferentes en cada kavso.

Otra téknica, empleada prinsipalmente en pilas de grande durasión para sistemas ke presisan poko konsumo eléktriko, es el uzo de jeneradores termoeléktricos de radioisótopos (GTR, o *RTG* en inglez), en los kualos se uzan los distintos modos de desintegrasiyon atomika para kriar elektrisidad en sistemas de termopares a partir del kalor transferido por una huente radiaktiva.

La enerjiya jenerada en estes prosesos nukleares aparese en forma de partíkulas subatómikas en movimento. Estas partíkulas, al detenerse en la materia ke las rodea, produsen enerjiya térmika. Esta enerjiya térmika se transforma en enerjiya mekanika turbinas de vapor. Dicha enerjiya mekanika puede ser uzada en el transporte, komo por egzempio en los vapores nukleares; o para la jenerasion de enerjiya eléktrika en sentralas nukleares.

La karakteristika prinsipala de este tipo de enerjiya es la alta kantitá de enerjiya ke puede ser produsida por unidad de masa de material uzado en komparasiyon kon kualker otro tipo de enerjiya konosida por el ombre.

## Referensias


## Enlasos eksternos

### Organismos reguladores
*Consejo de Seguridad Nuclear de España
*Comisión Nacional de Energía Atómica de Argentina
*Comisión Chilena de Energía Nuclear

### Proyektos internasionales
*Proyekto Iter
*Proyekto evropeo MYRRHA (Multi-purpose hYbrid Research Reactor for High-tech Applications)

Kateggoría:Vikipedya:Artikolos kon grafia ladina
Las Ermanas Barry

Nasidas en el Bronx, Mueva York, Clara i Minnie Bagelman fueron al empiese konosidas como las **Ermanas Bagelman**. Dempues, fueron konosidas komo Claire i Myrna Barry, populares kantaderas de Jazz idish las kualas se izieron populares en los anyos 1940s-1960s en el show de la Radio de Mueva York "Melodíyas en Swing Idish", ande kantaban las gravasiyones de jazz en idish. También gravaron versiyones de kansiones populares en idish, komo "Rain Drops Keep Falling on My Head". Durante el amijor momento de la su popularitá, la kuala inkluso las yevó a apareser en los shows de Ed Sullivan i Jack Paar, endemas de ser unos de los pokos actos musikales en vijitar la Union Sovyetika enel anyo 1959. Las ermanas Barry también gravaron kon otros konosidos kantaderos djudios komo Barbra Streisand i Moishe Oysher. Las Ermanas Barry se kree kuala son la inspirasiyon para el sketch del show "Saturday Night Live" *Las Ermanas Sweeney*, en el kualo Jan Hooks i Nora Dunn apresentan un akto kon estil de show de Kabaret. Mark Shaiman izo los akódros muzikales para estos bozetos.

Afilú Myrna Barry murió enel anyo 1976, Claire Barry kontinua kantando i aktuando: resientemente fue inkluida enel programa de radio de la NPR "Yiddish Melodies in Swing" .

## Referensias


## Enlasos eksternos
* Freedman Catalogue Discography

Kateggoría:Kantadores de los Estatos Unitos d'Amerika
Kateggoría:Kantadores Yiddish
Kateggoría:Vikipedya:Artikolos kon grafia ladina
Kateggoría:Jazz
Talit Katan

El **Talit Katan** (en ivrit **טלית קטן**,  "talit chiko") es una prenda kon flekos uzada por los ombres djudios ortodoksos i hasidikos. Se trata de una kapa komo prenda con un burako para la kavesa i unos nudos rituales (los tzitziyot) a kada una de los katro kantones.

La kostumbra de uzar talit katan esta bazada en un pasuk de la Tora en Bamidbar 15:38-39, el kualo pide a los djudios ke "arikódren todos las mitsvot de El Dio".

El Katan talit es endemas konosido como **arba kanfot** (idish / ivrit ashkenazi: **arba kanfos**), literalmente "katro kantones", o tzitzit.

## Referensias


Kateggoría:Vikipedya:Artikolos kon grafia ladina
Libanon (filmo)

**Libanon** es un filmo de gerra yisraeli dirijida por Shmulik Maoz. El filmo resivió el Leon de Oro en el 66 Festival Internasional de Sinema de Venesia, , pasando a ser ansina el primer filmo yisraeli el kualo a resivido este premio. El filmo no a sido muy difundido ainda; endemas de ke en Yisrael el filmo es objekto de polemikas. El filmo ya tiene ainda 10nominasiyones a los premios Ofir, los premios de la akademia del sinema yisraeli. 

## Istorya

El filmo, gravado dentro de un tank, amostra la istorya de un tentamyénto de reskatar a un grupo de parakaidistas dentro de una sivdad de Libanon basho akoso por parte de las huersas sirias.  Este filmo es dirijido por Shmulik Maoz, el kualo se baza en las sus eksperiensias komo un mansevo soldado yisraeli durante la gerra kon Libanon enel anyo 1982. Este es un filmo anti-gerra.

## Reparto

* Oshri Koen
* Zohar Shtrauss - Gamil
* Michael Moshonov - Yigal
* Itay Tiran - Asi
* Yoav Donat - Shmulik
* Reymond Amsalem
* Dudu Tasa

## Premios

Dempués de resivir el Leon de Oro en el 66 ª Festival Internasyonal de Sinema de Venesia, Maoz deklaró: "Dediko este premio a los miles de personas en todo el mundo kualos, komo yo, ritornan de la gerra sanos i salvos. Paresyese kualo están muy bien, ke lavoran, se kazan, tienen ijos. Afilú dentro de la su memoria, van sigir siendo feridos en la su neshamá." . Endemás, kuando resivyó el premyo, Maoz  disho ke el partaja el su premio kon todos los ke pudyeron tornar bivos de esta terrivle gerra. Maoz avló al djurnal *[[The Observer]]*:" El punto de un filmo komo este es avrir una diskusion para ke la jente avle entre sí sobre problemas emportantes. Esto es algo kualo no se puede aser si se asen boikot a los filmos. No tiene sentido aserle boikot a el arte. Ulai no avría ganado si Jane Fonda avía sido parte del djurado, ma no fue ansina". El djurnal britániko The Guardian lo deshkrivió komo una "eleksiyon kontrovertida" . El Leon de Oro es el má alto rikonosimyénto dado a un filmo yisraeli asta oy endia. Maoz dize ke munchas personalitás emportantes yisraelis estaban en kontro de ke se presentasse "Libanon" en el Festival Internasional de Sinema de Venesia.  El djurado de Venesia estuvo presidido por Ang Lee, el kualo avía ganyado el Leon de Oro en Venesia en el anyo 2005 kon Brokeback Mountain. "Libanon" kompitió kontro otros 24 filmos.  La viktoria en Venesia kavzó un aumento en la popularitá del filmo enel Festival Internasional de Sinema de Toronto. 

## Reaksiyon

El djurnal *[[New York Times]]* deshkrivió a "Libanon" komo "una asombroza obra de sinema". Este periódiko también lo deshkrive komo "gráfikamente violento". Por otro lado, el magazin **Variety** dize ke  "Libanon" es "la má audaz i amijor" de los resientes filmos yisraelis bazadas en las gerras del Libanon . Asigun *The Guardian,* egzisten temores de ke "Libanon" jenere espanto entre los mansevos ke toka alistarse en las huérsas de defensa.

## Referensias

Kateggoría:Vikipedya:Artikolos kon grafia ladina
Kateggoría:Filmos
Kateggoría:Filmos Yisraelis
Kateggoría:Filmos en Ivrit
Renault

**Renault S.A.** es una entreprisa fransesa la kuala fabrika otos, vans, onibuses, traktores i kamiones. Déke la su aliansa kon la entreprisa japoneza Nissan, es oy endia el tresér fabrikante de otomobiles del mundo. Es endemas duenya del fabrikante de otomobiles rumano Dacia i el koreano Renault Samsung Motors. El su aktual presidente i CEO es el franko-libanezo Carlos Ghosn. El su otomobil má egzitoso a sido el Renault Clio, i el su merkato prinsipal es Fransia.La kompanyia es konosida por los sus desinyos revolusiyonarios, muevas teknolojiyas i la su partisipasion en la Formula 1.

## Referensias


Katēggoría:Fabrikantes de Otomobiles
Katēggoría:Fransia
Kateggoría:Vikipedya:Artikolos kon grafia ladina
Keren Kayemet LeYisrael

El **Keren Kayemet LeYisrael** (en ivrit **קרן קימת לישראל**, **Fondo Nasional Djudio**) (abreviado como Leisrael, a vezes, KKL) fue fondado enel anyo 1901 para merkar i dezvelopar tyerrenos en el antonses Emperio Ottomano (i endagora Israel) para el asentamyénto djudio. El KKL es una organisasion sin fines de profito la kuala es propietá de la Organisasion Zionista Mondial  i posee poderes kaji komo del govyernamentales.  En 2007, el KKL era el duenyo del 13% del total de la tyérra en Israel. Desde el su establesimyénto, el KKL a sembrado má de 240 milyones de arvolés en Israel. Endemás, a fraguádo 180 presas i embalses, dezvelopado 1.000 km2 de la tyerra i establesido má de 1.000 parkos. 

Enel anyo 2002, el KKL resivió el Premio Israel por la su destakada trayektoria i la kontribusiyon espesial a la sosyedá i al Estato de Yisrael.

## Referensias


Kateggoría:Vikipedya:Artikolos kon grafia ladina
Kateggoría:Israel
Katēggoría:Zionismo
Yakup Barokas

**Yakup Barokas**, nasido enel anyo 1961, es un djurnalista i eskritor Turkano. Endemas es el Direktor Shefe del periodiko semanal Şalom, publikado en la sivdad de Estambol.

## Ver endemas
*Djurnal Şalom

Kateggoría:Djurnalistos djudios
Kateggoría:Djurnalistos
Kateggoría:Djurnalistos de la Turkiya
Kateggoría:Djudios turkanos
Kateggoría:Sefaradim‎
Kateggoría:Şalom
Sosyeté de la Lingua Turkana

La **Sosyeté de la Lingua Turkana** (en turko **Türk Dil Kurumu**) es el ente regulador de la lingua turkana, fondada el 12 de Djulio del anyo 1932 i kon la su sede en Ankara, en la Turkiya. La asosiasiyon fonksiona komo la avtoridad ofisyala de la lingua (afilú sin dinguna huersa konstitusiyonala) i la su lavor es kontribuyir a la abediguasiyon de la Lingua turkana i de otras linguas pertenesientes a la famiya turka de linguas; endemas, es la kuala publika i aktualisa el diksionario ofisial de la lingua turkana, yamado *Güncel Türkçe Sözlük*.

## Istorya
La sosyeté fue establesida enel anyo 1932 kon el nombre *Türk Dili Tetkik Cemiyeti* (Sosyeté para la Peskisa de la Lingua Turkana) basho la inisiativa de Mustafa Kemal Atatürk, el fondador i primér presidente de la Repuvlika de Turkiya por los eskritores Samih Rıfat, Ruşen Eşref Ünaydın, Celâl Sahir Erozan i Yakup Kadri Karaosmanoğlu, los kualos endemas eran myémbros de la Gran Asamblea Nasionala de la Turkiya. El Sekretario Jeneral de la sosyetá era Ruşen Eşref Ünaydın.

## Enlasos eksternos
*Pajina web de la Sosyeté de la Lingua Turkana

Kateggoría:Vikipedya:Artikolos kon grafia ladina
Mishna

La **Mishna** (del ivrit **מִשְׁנָה**, "estudio, repetisiyon"), es un kuerpo eksehétiko de leyes djudias kompiladas, el kualo arikoje i konsolida la tradisiyon oral djudia dezvelopada durante syéklos desde los tyempos de la Tora o ley eshkrita, i asta la su kodifikasiyon por parte de Rabí Yehuda Hanasi, asia fines del syéklo II.

El *corpus iuris* yamado **Mishná**, es la baza de la ley djudia oral o rabinika, la kuala kondjuntamente kon la Tora o ley eshkrita, konforman la Alaha. A la su vez, la Mishná fue ampliada i komentada durante tres syéklos por los hahamim de Babilonia —la Gemara—, myentras kualo la Mishná orijinala i la su ekséjesis o Gemará, resivieron kondjuntamente el nombre de Talmud. 

## Estruktura de la Mishná

La Mishná está ehskrita komo pesukim chikos en ivrit, yamados *mishnayot* (מִשְׁנָיוֹת; singular *mishnayá*, diminutivo de Mishná), las kualas klasifikan, resumen i konsolidan las munchas leyes orales dezvelopadas i komentadas por los sabios de la époka, los *tanaím* (del arameo תַּנָּאִים; singular *taná*, kon el mismo signifikado ke Mishná). Las *mishnayot* se agrupan en 527 kapitolos (פְּרָקִים, *perakim*; singular *pérek*), y éstos, en seksiyones o *masehtot* (מַסֶּכְתּוֹת; singular *maséhet*). Todos eyos, konforman los sesh livros en los kualos la Mishná se divide —kada uno de eyos yamado *Séder* (סֵדֶר, "orden")— i los kualos komprenden kaji todos los ámbitos de la alahá djudia:

* Zeraim (זְרָעִים, "semiyas"): preseptos relasionados kon el lavoro de la tyérra.
* Mo'ed (מוֹעֵד, "festividades"): leyes sobre fiestas djudias, shabat i taaniot.
* Nashim (נָשִׁים, "mujeres"): preseptos referentes a la vida matrimonial.
* Nezikín (נְזִיקִין, "danyos i perjuisios"): kompila la alahá referente al dirito sivil i komersial.
* Kodashim (קֳדָשִׁים, "santidades"): leyes relijiosas sovre el Bet Amikdash
* Tearot (טְהָרוֹת, "purifikasiyon"): preseptos referentes a la purifikasiyon rituala del korpo (*Nidá*).

Egzisten dos versiyones del Talmud, el Yerushalmi i el Babli, están egualmente ordenados sigiendo el orden de los sesh mensionados livros, en tanto los hahamim de la epoka del Talmud, los *amoraim* (אָמוֹרָאִים, "komentaristas") presisamente komentaban i dishkutían en arameo kada pasuk o *mishnayá*, asta yegar a un akódro aserca de la ley respektiva.

Los komentarios no inkluidos en la Mishná, son yamados *braitot* (בְּרַיתוֹת; singular *braita*; arameo, "eksterno"); munchas de eyas fueron también komentadas i ampliadas en el Talmud.

## Ver endemas

* Tora
* Tanah
* Talmud
* Djudaismo

## Enlasos eksternos

* La '''Mishná''' kompleta (en ivrit)
* Introduksiyon al estudio de la '''Mishná''' (en inglez i en ivrit)

Katēggoría:Djudaismo
Katēggoría:Relijion
Kateggoría:Vikipedya:Artikolos kon grafia ladina
Diksionario

Un **diksionario** es un livro uzado para azer buşkidas de palavras i/o termos los kualos se
ankontran ordenados de manera alfavetika. De estas palavras buhkadas se amostra el su signifikado, la etimlojiya, ortografiya i el alkunos kavzos, la su pronunsiasiyon.

La disiplina la kuala aze diksionarios es la leksikografitya. La informasion ke apresenta el diksionario troka asigún el tipo de diksionario. Los diksionarios se ankontran jeneralmente komo un livro impreso, má endemás en versiyon elektronika o a traverso de un programa de komputer el kualo aze ke fonksione en un PDA o un komputer má grande. Me guztam laz avuelas asulez gordaz

## Orijin

Se konsidera ke los priméros diksionarios aparesieron en mezopotamia. Esta afirmasiyon esta relasionada kon el dişkovrimyénto de varios tekstos kuniformes en la Biblioteka de Asurvanipal, en Ninive, los kualos relasionavan palavras sumerias.

Kateggoría:Vikipedya:Artikolos kon grafia ladina
Katēggoría:Literatura
Katēggoría:Filolojiya
Haim Saban

**Haim Saban** (en ivrit **חיים סבן**), es un bisnesman de nasionalidad amerikano i yisraeli, el kualo es duenyo de kompanyias en los midios de komunikasiyon i CEO de Saban Capital Group. Es duenyo de una fortuna estimada en 2.5 bilyones de dólares. 

## Biografiya
Haim Saban nasió en Aleksandriya enel anyo 1944 en el seno de una famiya sefardi, i bivió la su chikés en Ejipto. Kuando empiesó la Gerra de Suez enel anyo 1956, en la kuala Israel gerreo kon Ejipto, la su famiya, ansna komo parte de la komunita djudia del paez, izo la su aliya. En Israel empiesó a azer una karriera komo produktor muzikal, anke este proyekto no fonksionó. Saban dempues se mudo a Paris enel anyo 1975, ande lavoró komo produktor de programas de televizyón para ninyos, endjunto a Jean Chalopin, i ande fondó la entreprisa *Saban International Paris*. En el anyo 1983 se fue bivir a Los Anjeles, ande establesió la su residensya. En Estatos Unitos d'Amerika fondó endjunto a Shuki Levy la kompanyia Saban Entertainment, la kuala se enkargaba antonses de distribuyir, doblar i prodizir bandas sonoras para las series animadas de la televizyón. 

Ya en la anyada de los 90, la su entreprisa empiesó a produzir programas de manera endependyénte. Saban se izo milyonario i empiesó a ser konosido en todo el mundo shukur a la distribusuiyon de programas para ninyos i la adaptasiyon de series japonezas tokusatsu a los gustos amerikanos, komo la konosida Power Rangers. La entreprisa endemas krió i se enkarg;o de produzir VR Troopers, Masked Rider i Big Bad Beetleborgs entre otras.

En la anyada de 2000, Saban empiesó a investir el su dinero en otros midios de komunikasiyon. Enel anyo 1999 konformó una sosyeté kon News Corporation para kriar Fox Kids. Enel anyo 2001 el le kompró a la Walt Disney Company el kanal Fox Family (aktual ABC Family) lo kualo implikó la venta i desaparisiyon de Saban Entertainment a Disney, ansina komo la venta de Fox Kids. Ese mismo anyo, Saban krió el grupo de entreprisas Saban Capital Group. Enel anyo 2003 Saban kompró el Grupo Kirch i el grupo de televizyón alman ProSiebenSat.1. i enel anyo 2006 el su grupo kompró endjunto a Texas Pacific Group, el canal amerikano en lingua kastilyana Univision.

## Kuriozidás

* Saban fue produktor de *[[Si la vie est cadeau]]*, kansion kon la kuala Corinne Hermès ganó el Festival de la Kansion de Evrovision 1983 arepresentando a Luksemburgo.
* Saban finansia i dona muncho dinero a las las kampanyas de alkunos politikos amerikanos, komo Bill Clinton, Hillary Clinton i George W. Bush. También apoya la politika eksterior de Israel en relasion al konflikto arabo-yisraeli.
* Está kazado con Cheryl Saban (nasida Chackler) i tiene katro ijos.

## Referensias

## Atamientos eksternos
* Informasiyon de Haim Saban en IMDB

Kateggoría:Israelianos
Kateggoría:Milyonarios
Kateggoría:Sefaradim‎
Kateggoría:Vikipedya:Artikolos kon grafia ladina
Otobus

El **otobus** es un instrumento de lokomosion desinyado para transportar personas. Jeneralmente es uzado en los servis de transporte publiko urbano i endemas interurbano, kon trayekto fiksado. La su kapachitá puede variar entre 10 i 120 pasajeros.

El otobus uzualmente se relasiona kon el transporte urbano, mientras ke al instrumento de lokomosion uzado entre sivdades sele yama a vezes **omnibus**. Otra forma de diferensiasiyon va de akódro a el su tamanyo i kapachitá, yamando omnibus al otobus ke puede transportar má de 30 personas i **[[mikrobus]]** al kualo transporta menos. Afilú esto no es uniforme i munchas vezes se uzan otras palavras en distintos paezes. 

## Enlasos eksternos

* www.motorfull.com Muevas provas de otobuses ívridos eléktrikos
* www.elportaldelautobus.es El Portal del Autobús
* www.asintra.org Revista Asintra
* www.dilixi.com Otobuses Ekolójikos

Kateggoría:Vikipedya:Artikolos kon grafia ladina
Katēggoría:Transporte publiko
Chikolata

**Chikolata** ( del nahuatl xocolatl i el maya chocolhá) es el alimento ke se kria misturando asukar con dos produktos derivados de las semiyas del kakao: uno sólida (*la pasta de kakao*) i una materia goduroza (*la manteka de kakao*). A partir de esta kombinasiyon básika, se azen los distintos tipos de chikolata, los kualos dependen de la proporsiyon entre estos elementos i de la su meskla o no con otros produktos como leche i frutos sekos.

## Referensias


## Enlasos eksternos

Kateggoría:Vikipedya:Artikolos kon grafia ladina
Katēggoría:Dulses
Kateggoría:Alimentos
Kateggoría:Kuzina meksikana
Der Yid

**Der Yid** (en idish **דער איד**) e un djurnal settimanal de la sivdad de Mueva York publikado en idish. El periodiko es publikado por los hasidim de Satmar, afilú esta dirijido a la komunitá haredi en jeneral. Uza un lashon del idish avlado por los hasidim de Satmar, en lugar del estandar del idish de YIVO, el kualo es el uzado komo estandar en los midios de komunikasiyon  sekulares, relijiozos i en las publikasiyones akademikas.

## Istorya
*Der Yid* fue fondado por Aharon Rosmarin komo un periodiko bisettimanal. El su primér editor shefe fue el eskritor Uriel Zimmer, el kualo era un eskritor relijiozo anti-zionista. Enel anyo 1955, fue komprado por la komunita Satmar de Williamsburg, Brooklyn. El periodiko fue trokado por Alexander Deutsch (Sender Dietch) en un periodiko settimanal kon notisias mondiales. Oy endia, el djurnal apoya al haham Zalman Teitelbaum en la aktuala pelea por la suksesiyon en la direksiyon de la dinastiya Satmar.

## Ver endemas
* *[[Der Blatt]]*

## Referensias

## Atamientos eksternos
* Yiddish Publications

Katēggoría:Djurnales en idish

Kateggoría:Vikipedya:Artikolos kon grafia ladina
Der Blatt

**Der Blatt** (en idish **דער בּלאַט**, *La Foja*) esun periodiko settimanal en idish publikado en la sivdad de Mueva York por los hasidim de Satmar. Tiene una publikasiyon de 20.000 egzemplares a la settimana.

## Istorya
*Der Blatt* fue establesido enel anyo 2000, komo resultado de la ugrashea por la suksesiyon en la dinastia de Satmar. Antes de este, sólu egzistia un periodiko para los Satmar, *[[Der Yid]]*. En la pelea por la suksesiyon, *Der Yid* pasó basho kontrolo de los ke sigen al haham Zalman Teitelbaum. Este echo deshó a los kualos sigian al su rival, el haham Aaron Teitelbaum, sin un midio de kominukasiyon el kualo pudieran uzar komo plataforma para la su kavza, por lo kualo fondaron un periodiko muevo. Antonses, *Der Blatt*, tiene un estil muy paresido al de *Der Yid* anke promueve al haham Aaron en vez de al haham Zalman  komo el lejitimo suksesor del rebbe anterior. 

## Ver endemas
* *[[Der Yid]]*

## Referensias

## Atamientos eksternos
* Yiddish Publications

Kateggoría:Djurnales en idish

Kateggoría:Vikipedya:Artikolos kon grafia ladina
Beleichtungen

**Beleichtungen** es la mueva versiyon de *Das Yiddishe Licht*, la kuala era publikada settimanalmente en Yerushslayim. Al kontrario de la su antesesora, la revista aktuala sige un estil má moderno, kon un desinyo grafiko má sofistikado. Myéntres ke *Das Yiddishe Licht* tinía sólo una foto de alkun lider djudio en la su pajina prinsipala, echa de papel, endagora Beleichtungen es impresada en papel brilyante, i kon grafikos de kolores. Das Yiddishe Licht fue fondada por el haham Moshe Ehrntal, un atkivista del Yishuv haYashan. 

Beleichtungen tiene alkunos artikolos de enteréso akademiko komo Maalos, má sigue una aktitud má moderna i un estil má trankilo, el kualo es gostado por las mujeres i los mansevikos. La revista yega basho pedido por posta. 

## Referensias
* Gallery of R' Yoselle Rozenblatt containing many photos of Das Yiddishe Licht
* Investment in Das Yiddishe Licht

Kateggoría:Jurnales en Idish

Kateggoría:Vikipedya:Artikolos kon grafia ladina
Maalos

**Maalos** es una revista haredi publikada mensualmente en Israel. Los sus editores kudian muncho la gramatika del idish ke uzan, para ugrashear en kontro de la enfluensia de otras linguas i de la asimilasiyon; el su desinyo grafiko tampoco esta aktualo. Ma afilu la revista es apresiada en los sus artikolos sovre la edukasion i la psikolojiya

La diferensia prinsipala entre Maalos i Beleichtungen, es ke Maalos es un poko má akadémika i para lektores avansados de idish. Maalos endemas tiene un artikolo fiksado para la gramatika.

## Referensias

## Enlasos eksternos
* Disputing the Yiddish Grammar of the Maalos

Katēggoría:Jurnales en Idish

Kateggoría:Vikipedya:Artikolos kon grafia ladina
Gurdwara

Un **Gurdwara** es el templo ande los Sihs meldan. Kada *gurdwara* guádra una kopia del livro *[[Adi Granth]]* i sirve komo un punto de ankontro para el arrogamyénto, inkluyindo el kantei el melado de las eskrituras sagradas Sihs.

En estas fráguas siempre egziste endjunto una kuzina komunala i alkunas vezes una eskola. En las kazas partikolares siempre se guádra una kamareta para meldar, tambien yamadas *gurdwara*. Las famiyas sikh vijitan los *gurdwaras* relasionados a las vidas de los gurus sih, prinsipalmente el Templo Dorado de Amritsar.

En Espanya egzisten varios *gurdwaras* (en sivdades komo Barselona, Madrid o Palma de Mayorka) ande kada alhad se reunen los sigidores de esta relijion. Tambien ay *gurdwaras* en Latinoamerica, en payizes komo Arjentina, Meksiko, Panama i Uruguay.

Kateggoría:Sihizmo
Kateggoría:Relijion
Kateggoría:Vikipedya:Artikolos kon grafia ladina
Die Republikein

**Die Republikein** ("El Repuvlikano") es un djurnal en lingua afrikaans publikado en Namibia. Fue fondado en Disiembre del anyo 1977 por el Partito Repuvlikano de Namibia. El su primer editor shefe fue  Johannes Petrus Spies..El su editor aktual es Chris Jacobie

## Referensias


## Enlasos eksternos
* Pajina web ofisial de Die Republikein

Katēggoría:Jurnales

Kateggoría:Vikipedya:Artikolos kon grafia ladina
Kulá Moshe Aviv

La **Kulá Moshe Aviv**, konosida popularmente komo *City Gate*, es una kulá ubikada en el distrito finansiero, serka de la borsa de diamantes de Ramat Gan, en Israel.

Es la frágua má alta del paez, superando a la kulá sirkulara del Azrieli Center kuando akabó el su fraguamyénto. La kulá es residensiala i de burós, i oy endia es la ochena kulá má alta de Midio Oryente. Fue bautisada kon el nombre del duenyo de la kompanyia ke la fraguó, el kualo fue amortado komo konsekuensa de una kaida kuando montaba a kabayo en Októbre del anyo 2001, antes de ke la kulá fuese akabada.

El fraguamyénto empiesó enel anyo 1998 i akabó enel 2003. El su koste yegó a los 130 milyones de dólares.

La kulá tiene 244 metros de altesa. Tiene 74 pisos, de los kualos 4 estab abasho de la tyérra. Sólu los ultimos 12 pisos son residensialos. Dentro de la kulá se ankontran un ginasio i una esnoga.

Katēggoría:Kulás
Kateggoría:Israel
Lingua afrikaans

El **Afrikaans** es una lingua indo-evropea derivada del olandez i por tanto klasifikada komo Basho Frankonika Jermánika Oksidentala. Se avla prinsipalmente en Sud-Afrika i Namibia, con menor número de avlantes ke biven en Botswana, Angola, Svazilandia, Zimbabwe, Lesotho, Zambia, Ostralya, Mueva Zelanda, Estatos Unitos, Kanada, Taiwan i Arjentina.  Shukur a la emigrasiyon i lavor migrante, se ankontran posivlemente má de 100.000 avlantes del afrikaans en el Reyno Unito,  kon otras komunitas emportantes ankontradas en Bruselas, Amsterdam, Perth, Mount Isa, Toronto i Auckland, endemas de los olim sud-afrikanos a Israel, los kualos kaji todos biven en Ra'anana i la kuala alkunos yaman "Ra'ananaburg". Es el idioma prinsipal uzado por dos grupos étnikos relasionados en el sud de Afrika: el puevlo afrikano (afrikaners) i los mestisos (en inglez: Colored, en afrikaans "kleurlinge" o "bruinmense" - inkluyindo Basters, Malayos del Kavo i Griqua).

El afrikaans es la lingua mayoritaria de la treséra parte oksidental de Sud-Afrika (Nord i Oksidente del Kavo, la kuala se avla en kaza por un 69% i 58% de la povlasiyon, respektivamente). Endemas es la primera lingua má avlada en la treséra parte Sud de Namibia (Hardap i Karas, ande es la primera lingua del 44% i 40% de la povlasiyon, respektivamente). El Afrikaans i el olandez son en gran medida mutuamente intelijivles. 

## Referensias


Katēggoría:Lingua afrikaans
Kateggoría:Vikipedya:Artikolos kon grafia ladina
Katēggoría:Linguas indoevropeas
Katēggoría:Linguas jermanikas
Azno

El **Azno** (***Equus asinus***) es un animal doméstiko de la famiya de los ekinos. Los ansestros salvajes del azno son afrikanos. El ombre a uzado los aznos komo bestias de karga i para montarlos desde aze munchos syéklos.

Los aznos pertenesen a la famiya de los ékidos, i a la su vez se klasifikan en el orden de los perisodáktilos. Egzisten varias espesies i subespesies similares de aznos salvajes, komo el azno salvaje afrikano (*[[Equus africanus]]*), el onagro (*[[Equus hemionus]]*), el kiang *[[Equus kiang]]*, el khur *[[Equus hemionus khur]]* o el kulán *[[Equus hemionus hemionus]]*, entre otras. Es frekuente ke el azno sea konsiderado una subespesie del azno salvaje afrikano, kon el nombre de *Equus africanus asinus*, afilú la tendensia aktuala es a separarlo en una espesie propia (*Equus asinus*).

## Uzo
Desde empieses de la istorya, los aznos an sido uzados en Evropa i Asia oksidentala para trasladar kargas, tirar de karosas i transportar personas. Afilú los aznos no andan tan pishín komo el kabayo, tienen una vida lunga, el su kudio es má kolay, tienen una gran resistensa i son má huértes en kaminos zor. Ainda son demuncha emportansia en munchos payises menos dezvelopados.

Los aznos son konosidos por su mal umor i terkedá, má este es déke tienen un instinto de konservasiyon muy dezvelopado. Es zor huersar a un azniko a aser alko kualo el ni kree sea bien. Son bestias entelijentes, kautelozas, amistozas, gustozas de djuegar i le sguasta aprender muevas kozas. En alkunos payizes son uzados endemas komo maskotitkas, para uzo de los ninyos i djovenes i komo animales de kompanyia. En alkunos payizes ma dezvelopados se a trokado al kudio de los aznikos ma viejos i egzisten oy endia santuarios i parkos naturales para ke los aznos veteranos puedan bivir trankilos.

En el nord y nord-oeste de Espanya era frekuente ver distintas rasas de *burros pretos*,los kualos alkunos kreen ke son desendientes del *Equus asinus somaliensis*. Oy endia kedan muy pokos aznos de estas rasas i sólu se empiesan, ainda en perikolo de ekstinsiyon, a rekuperar los de la *rasa Zamorano-leonesa* (limitada su rejion aktual a las komarkas zamoranas de Aliste i **[[Sayago]]** i alkuna aktividá ganadiera), pedryéndose, ya ke si no egzisten machos aptos para la reproduksiyon, los de otras rasas de aznos pretos.

## Referensias


## Enlasos eksternos

Kateggoría:Vikipedya:Artikolos kon grafia ladina
Katēggoría:Ekinos
Djoha

**Djoha** es un personaje el kualo aparese en las kantikas i en las konsejas i reflanes propios de la kultura djudeoespanyola.

## Orijin
Egziste en las istoryas de todo el Medio Oryente, Asia Sentrala i la Mar Mediterraneo un personaje yamado Djuha, Giufà, Djohá, Joha, Goha, J'ha, Ch’ha o lasi versiyon turkana Nasreddin Hodja, má afilú todos son klaramente la mizma figura kon nuanses diferentes en toda la area del Mediterráneo, desde los tiempos de Harun al-Rashid ("Joha", paj. 143) al Rei Ferdinando de Napoli ("Giofà, il servo del re"). Se kree ke esta bazado en un personaje ledjendario Sufi, el kualo bivio durante el syéklo XIII, en Akşehir i dempues en Konya, basho el kontrol de los Seldjukidas. Ma al pasar el tyempo, se fue miksturando kon las kulturas ke entraron en kontakto kon el Emperio Ottomano i pasando a ser parte emportante de las konsejas i reflanes.

## Nombres en otras kulturas
* Kurdistan: Mella Nasredîn
* Turkiya: Nasrettin Hoca
* Paras: ملا نصرالدین
* Israel i komunitas djudias: ג'וחא
* Payises Arabos: جحا, djuḥā, نصرالدين, naṣr ad-dīn, ke signifika *"Viktoria de la Fé"*, *transl.*: Malai Mash-ur, 
* Albania, Kosovo i Masedonia: Nastradin Hoxha o sólu Nastradini
* Azerbaidjan: *Molla Nəsrəddin* 
* Bosnia i Erzegovina: Nasruddin Hodža
* Khina: *阿凡提*, Āfántí 
* Italia: Giufà
* Uzbekistan: Nasriddin Afandi o sólu Afandi 
* Kazadjistan: Қожанасыр, Khodhanasir
* Turkestan Oryental: Näsirdin Äfänti 

## Referensias

**Storie di Giochà*, Matilda Koen-Sarano, Sansoni Editore, Firenze, 1990. 

Kateggoría:Vikipedya:Artikolos kon grafia ladina
Londra

**Lòndra** (**London** en inglez) es la sivdad kapitala de Inglaterra i del Reyno Unido. Ubikada a la beira del rio Tamesis en el sudeste de la zla de Gran Bretanya, el su afinkamiento se data mas de dos mil anyos tras; fue fondada serka del anyo 43 por los romanos basho el nombre de **Londinium**. El korason de la sivdad, la antika *City* de Londra, ainda guádra los sus límites medievales, má afilú desde el syéklo XIX, el nombre de "Londra" también a yamado a la metrópolis ke a kresido a su rededor. Oy endia, esta konforma la rejión de Londra  de Inglaterra i el área administrativa del Gran Londra, kon el su propio alkalde i asamblea.. Londra está konsiderada como una sivdad globala por la su enfluensia mondiala en los medios de komunikasion, politika, edukasion, entretenimyento i moda. 

## Etimolojia
La sivdad fue fondada por los romanos, el su nombre era *Londinium*.

## Akodros
### Sivdades ermanas
La Sivdad de Londra es ermanada kon las sigientes sivdades:

*  **[[Mueva York]]**, Estados Unidos
*  **[[Mosku]]**, Rusia
*  **[[Berlin]]**, Almania
*  **[[Kuala Lumpur]]**, Malasia
* ** [[Sivdad de Kuwait]]**, Kuwait

### Konvenios de ayudo
La Sivdad de Londra tiene konvenios kolavorasion o ayudo kon las sigientes sivdades:

*  **[[Baku]]**, Azerbaidjan
*  **[[Buenos Ayres]]**, Arjentina
*  **[[Sofia]]**, Bulgaria
*  **[[Delhi]]**, India
*  **[[Mumbai]]**, India
*  **[[Bogota]]**, Kolombia
*  **[[Istanbul]]**, Turkiya
*   **[[Roma]]**, Italia
*  **[[Oslo]]**, Noruega
*  **[[Paris]]**, Fransia
*  **[[Tehran]]**, Iran
*  **[[Tokio]]**, Japon
*  **[[Peking]]**, Kina
*  **[[Podgorica]]**, Montenegro
*  **[[Arjel]]**, Arjelia
*  **[[Zagreb]]**, Kroasia
*  **[[Dakka]]**, Bangladesh
*  **[[Sylhet]]**, Bangladesh

## Referensias


## Atamientos eksternos

Kateggoría:Vikipedya:Artikolos kon grafia ladina
Kateggoría:Lokalidades del Reyno Unido

Kateggoría:Lokalidades kon mas de 5.000.000 de moradores
Keren Peles

**Keren Peles** (en ivrit **קרן פלס**) es una kantadera yisraeli, kompositora i tanyedora de piano. Eya nasió en la moshava Yavne'el el 11 de Marso de 1979

## Karriera musikala
Peles se resivió de la eskola de muzika Rimon. Enel anyo 2005 se izo famosa komo la avtora de varias kantikas ke eskrivió para Miri Mesika i Shiri Maimon. 

El su disko debut, *אם אלה החיים* (*Im Ele AHayim*, "Si este es vida"), lansado en Djulio de 2006, fue sertifikado komo Oro dempues de vender má de 20.000 kopias. Peles eskrivió todas las kantikas en el álbum. También fue nominada komo la kantadera femenina del anyo 2006 por la radio de las Huersas de Defensa Yisraelis Galgalatz, i dempues fue nombrada la kantadera yisraeli del anyo por las emisoras de radio de Israel.

En Avril de 2008, el su segundo álbum, *מבול* (Mabúl), empiesó a ser vendido en las butikas de musika. En Sietembre, el álbum fue disko de oro, i eya fue elejida otra vez komo kantadera de Israel del Anyo. Peles a eskrito kantikas para Harel Ska'at, Amir Fey Gutman i Boaz Mauda. 

## Vida personala
Keren Peles se kazo en Djunio de 2009 kon el dezvelopador web Tomer Grencel.

## Referensias

Kateggoría:Vikipedya:Artikolos kon grafia ladina
Islam

El **Islam** (en arabo: **الإسلام**; al-Islâm) es una relijion monoteista abrahámika la kuala tiene el su dogma bazado enel livro del *[[Koran]]*, el kualo establese komo baze fondamentala para los sus kreyentes ke «No ay más Dio ke Ala i ke Mahomat es el mesajero de Ala» La palavra áraba **Allâh** , yevada al djudeo-espanyol komo Alá, signifika "Dio" i la su etimolojiya es la misma de la palavra semetika *[[El]]*, por la ke se nombra a El Dio en la Tora. Los estudiosos islámikos definen al islam komo: «La sumision a El Dio el Altísimo a traverso del monoteismo, la obeisensa i el abandono de la idolatriya».
El livro sagrado del islam es el *[[Koran]]*, diktado por Alá a Mahomat a traverso de Yibril (el arkandjel Gavriel). Los siguidores del islam se yaman musulmanes (en árabo مسلم). Dan testemunyo ke Mahomat es el último de los profetas enviados por El Dio i el muur de la Navá.

Se akseptan komo navis prinsipalmente (pero no limitándose) a Adan Arishon, Noah, Abraham, Moshe Rabenu, Shelomo Ameleh i Yeshu. Endemeás del *Koran*, los musulmanes de tradisiyon sunnita sigen los hadizes i la sunna del navi Mahomat, las kualas konforman el *Enrejistro istóriko de las aksiyones i las ensinansas del Profeta*. Se akseptan también komo livros sagrados la *[[Tora]]*, los *Livros de Shelomo Ameleh* i los *[[Evanjelios]]* (los kualos los kristyanos yaman *Muevo testamento*).

El islam es una relijión abrahámika monoteísta la kuala adora eksklusivamente a Alá. Se kree ke oy endia egzisten entre 1000 i 1800 milyones de musulmanes en el mundo (i en kresimyénto). Asigún el Vatikano el islam es la relijion má grande del mundo, ya ke resientemente a superado el número de katolikos, i la sigunda relijion del mundo si no se desglosa el número de siguidores del hristianizmo.

El islam empiesó kon la predikasiyon de Mahomat enel anyo 622 en La Meka (en la aktuala Arabia Saudi). Basho el komando de Mahomat i los sus suksesores, el islam se ekstendió pishín por el mundo. Egzisten diferensias de opinion entre los musulmanes i no musulmanes si se egztendió por emposisiyon relijiosa porla huérsa, o por konversiyon de los puevlos al islam.

## Referensias



Kateggoría:Vikipedya:Artikolos kon grafia ladina
Shelomo Ameleh

**Shelomo Ameleh** (en ivrit **שלמה המלך**) fue el tréser i último rey de todo Israel, inkluyindo el Reyno de Yehuda. Fue muy konosido por la su entelijensia, rikesa i poder.

Shelomó Ameleh fraguó el Bet Amikdash. La Tora lo konsidera el ombre más sabio ke egzistió en la Tierra.

Se le atribuye la avtoriya de los livros Koélet, Mishlei i Shir Ashirim, todos livros arekojidos en la Tora. Es la imajen de munchas ledjendas posteriores, komo kualo fue uno de los maestros de la Kabala. En el *[[Tanah]]* (libro djudio, el kualo los kristyános yaman *Antiko Testamento* también se le yama **Yedidiya**.

En la Tora se dize de Shelomó Améleh ke:
Eredó un grande emperio konkistado por el su padre, David Ameleh, el kualo se ekstendía desde el Nilo, en Ejipto, asta el río Eufrates, en Mesopotamia. *<small>(1 Reyes 4:21; Bereshit. 15:18; Devarim. 1:7,11:24; Yosef 1:4; 2 Shemuel. 8:3; Divrei Hayamim Alef 18:3)</small>*
* Tinía una gran rikesa i entelijensia. *<small>(1 Reyes 10:23)</small>*
* Administró el su reyno a traverso de un sistema de 12 distritos. *<small>(1 Reyes 4:7)</small>*
* Tinía un gran harem, el kualo inkluí a «la ija de Paró». *<small>(1 Reyes 3:1; 1 Reyes 11:1,3; 1 Reyes 9:16)</small>*
* Dedikó el su reynado a grandes proyektos de fraguamyénto. *<small>(1 Reyes 9:15,17–19)</small>*

## Enlasos eksternos

Kateggoría:Vikipedya:Artikolos kon grafia ladina
Katēggoría:Djudaismo
Kateggoría:Israel
Taanit de Gedalia

El **Taanit de Gedalia** (en ivrit **צוֹם גְּדָלִיָּה**; *tsom gedaliá*), es un taanit ritual djudio, el kualo se aze enel treser diya del mes de Tishrei, dempués de la fiesta del Anyo Muevo djudio, Rosh Ashana. Yamado en la *[[Tora]]* “el taanit del syétimo mes” (Zakarias 8:19), fue instituido al ritornar del eksilio de Babilonia para arikodrar el amortamyento del gobernador de Yehuda, Gedalia Ben Ahikam, a manos de Ismhael Ben Netaniá.

Es konsiderado un taanit menor, de sol a sol, sin inkluir las oras de la noche. Si cae en shabat, se troka al alhad sigiente, ya kualo —asigún los preseptos del djudaismo— en Shabat no se aze taanit ni se arikódra duelo. El úniko día de ayuno ritual djudio ke no se troka afilú kayesse un shabat, es Yom Kipur, ya kualo no es diya de duelo sino de ekspiasiyon.

Kateggoría:Vikipedya:Artikolos kon grafia ladina
Ayifto

La **Repuvlika Araba de Ayifto**  (en arabo: **مصر**, Miṣr) es un payis de Afrika, ubikado en el su ekstremo nordeste, el kualo inkluye la Peninsola del Sinai (la kuala pertenese a Asia). La mayor parte de la su superfisie esta okupada por el desyerto del Sahara, solu abitado en torno a los oasis. La su sivdad kapitala es El Kairo (القاهرة).

Ayifto es uno de los payises kon mas povlasion en el kontinente, ma afilu la mayor parte se ankontra en las beiras del rio Nilo i enel delta, ande estan las rejiones kon tierra fertil. Kaji la mitad de los ayifsios biven en sivdades, sobre todo en las sivdades de El Kairo i Alejandria i las rejiones vizinas.

Ayifto es konosido por la su sivilizasion antika i los sus monumentos, komo por egzempio las pirámides i la grande sfenks; la sivdad meridionala de Luksor tiene un grande numero de restos antikos, komo el templo de Karnak i el Valey de los Reyes. Oy endiya, Ayifto es un sentro politiko i kulturalo muy emportante del Medio Oriente.

## Etimolojia
El antiko nombre del paiz, Kemet *(km.t)*, o ‘tierra negra’, deriva de los fertiles limos pretos depositados por las inundaciones del Nilo, distintos de la ‘tierra kolorada’ *(dsr.t)* del desierto. El nombre se transformó en *kīmi* i *kīmə* en la etapa copta de la lengua ayifsia, y hue traduzido al primitivo grego komo Χημεία (Hemía).

## Istorya
.
La rikesa ke aportaba el fértil limo tras las inundasiones anuales del río Nilo, junto a la ausensia de poderosos puevlos por su aislamiento, debido a que el vaye del Nilo es situado entre dos amplias zonas desérticas, permitieron el desarrollo de una de las primeras y más deslumbrantes sivilizasiones en la istoria de la umanidad.

## Jeografia
Ayifto topa al norte kon la Mar Mediterranea, al sud kon Sudan, al oeste kon Libia; i al este kon Izrael, Gazah i la Mar Kolorada.

Por el paiz kruza el Río Nilo, un emportante kuerpo de agua fluyente ke desemboca azia la Mar Mediterránea en forma de delta.

## Organizasion territorial

Ayifto es apartajada en governasiones o muhafazat.



## Demografia
Ayifto es el paiz afrikano kon mayor povlasion o nifus del kontinente, konta kon 128 617 855 milyones de avitantes.

## Atamientos eksternos

* CIA.gov/CIA/Publications/Factbook/Geos/Eg.html (datos de Ayifto de la CIA de EE.&nbsp;UU.).

Kateggoría:Vikipedya:Artikolos kon grafia ladina
*
Katēggoría:Paizes
Komplekso Esportivo de los Djuegos de Asia Oryentala

El **Komplekso Esportivo de los Djuegos de Asia Oryentala** (en shino tradisiyonal: 澳门东亚运动会体育馆, en shino simplifikado: 澳门东亚运动会体育馆, pinyin: Aomen Dōngyà Yùndònghuì Tǐyùguǎn) es un komplekso esportivo ubikado en Cotai, en la Rejión Administrativa Espesiala de Makao de la Repuvlika Popular Kina.

El lugar fue uno de los lugares má emportantes de los Djuegos de Asia Oryentala del anyo 2005 i en el komplekso endemas se organisaron alkunos eventos para los Djuegos Asiatikos Basho Techo del anyo 2007.

El Komplekso Esportivo de los Djuegos de Asia Oryentalal es el má grande komplekso esportivo kuvijado en la sivdad. Tiene de tres nivelos de varios kompleksos esportivos multipropósito kon una superfisie totala de 45.000 m2 kon dos Pavilyones o Koskos separados, los kualos son ideales para diferentes tipos de esportes de sala i aktividás basho techo. Endemas tiene de una sala de eksposisiones en la kuala pueden atender asta 2.000 personas.

*Kosko 1: Con una kapachitá totala para má de 7.000 personas, una de las prinsipalas karakterísticas de este kosko es la pista kuvyerta, la kuala es espesiala para las diferentes aktividás ke van desde las seremonias de los eventos esportivos.

*Kosko 2: Este kosko puede resivir asta a 2.000 personas i está desinyado kon un esenario sentral el kualo ofrese un troko de konfigurasiyon en forma de U. Esto permite al púvliko tener una vista perfekta del esenario, espesialmente para los esportos de amostramyento komo la dansa esportiva.

El komplekso fue aperturado ofisialmente enel anyo 2005. La su primera pyedra fue kolokada por el Shefe Eksekutivo Makaense, Edmund Ho el 28 de Fevrero de 2003. 

## Referensias


Kateggoría:Vikipedya:Artikolos kon grafia ladina
Tomat

El **tomat** (lat.:*Solanum lycopersicum*) es una planta orijinala de Amerika Latina, konosida en toda la rejion entre el Nord de Chile asta Meksiko, ande fue topada por los espanyoles por la priméra vez dempues de la su arrivada a Amerika.

El nombre de la fruta de esta planta atan es yamada tomat, i el su nombre es orijinalmente del nahuatl *xitomatl*. Los primeros tomats ke arrivaron a Evropa tinian kolor amariyo, lo kualo eksplika deke en lingua italiana se le konose komo *pomodoro* '(mansana d'oro), ma oy endia los tomats de kolor amariyo son muy apresiados en Italia. Kaji todos los tomats agora en Evropa son kolorados.

En Evropa los tomats no se konosieron asta el final del syéklo XV, anke endagora para el syéklo XVIII el tomat iva ser un ingredyénte fondamental en la kultura i la gastronomiya de los payizes Mediterraneos.

En jeneral, a Evropa i el Maghreb yegó el tomat i la teknika de kultivo, ma no la kultura de komo introduzirlo en las kumidas, la kuala oy endiya es diferente de la amerikana.

## Referensias


## Enlasos eksternos

Kateggoría:Vikipedya:Artikolos kon grafia ladina
Katēggoría:Zarzavates
Kateggoría:Flora de Guatemala
Kateggoría:Flora de Meksiko
Makao

**Makau**, en kinezo tradisionalo 澳門, simplificado 澳门, en pinyin **Àomén**; en portugez: **Makau**, es una chika rejion administrativa especializada en la beira sud de Repuvlika Popular de Kina. Se topa enjunto del vilayet de Guangdong, a 70 km al sudoeste de Hong Kong, en la kara sud del delta del Rio de las Perlas, i a 145 km de la subida de Guangzhou.

Desde el 20 de disiembre de 1999, Makao es una de las dos rejiones administrativas espesialas de la República Popular de Kina. La otra es Hong Kong. Azta esa data avia estado basho administrasión portugeza (la kuestión de la soberanía es muncho más confusa) durante kaji 450 anyos. Komo en Hong Kong, la Ley Básica de Makao garantisa el mantenimiénto del systema ekonómiko kapitalista i de una otonomía muy grande durante al menos 50 anyos. Se mantiene el systema djudisial establesido por Portugal, y el portugez, afiliado apenas avlado, tiene estatus de lengua oficial enjunto al cantonez.

## Atamientos eksternos

* Portal - El Governo de Makao 
* Buró de Turismo del Governo de Makao
* CIA - The World Factbook — Macau (en inglez)
* Porte, Jonathan. Macau, a Question of Sovereignty (en inglez)

Katēggoría:Lokalidades de la Repuvlika Popular Kina
Kateggoría:Vikipedya:Artikolos kon grafia ladina
Azat Artsah

**Azat Artsah** (**Ազատ Արցախ** en Lingua armenia, signifikando "Artsah Libbera") es el djurnal ofisial de la Repuvlika de Nagorno-Karabah puvlikado en lingua armenia. Fue establesido el 16 de Djunio de 1923 en la sivdad de Stepanakert. El su editor shefe es Leonid Martirosyan.

El djurnal a tinido munchos nombres, orijinalmente "Gehtchuk" (Գեղջուկ en lingua armenia, ke signifika "Kazalino"). El su nombre dempues fue trokado a "Khorherdayin Karabakh" (Խորհրդային Ղարաբաղ - ke signifika "Karabah Sovyetiko"), i muncho tyempo dempues a "Artsah" (Արցախ en lingua armenia; Artsah es el nombre en esta lingua para Karabah), i kon el establesimiento de la Repuvlika de Nagorno-Karabah, le fue trokado el su nombre a "Repuvlika del Karabah Muntanyozo" (ԼՂ Հանրապետություն en lingua armenia) i finalmente a "Azat Artsah" (Ազատ Արցախ en lingua armenia).

El djurnal tiene una versiyon elektronika en lingua armenia, ruso i en inglez

## Atamientos eksternos
* Pajina web de "Azat Artsah"

Katēggoría:Djurnales de Azerbaidjan
Kateggoría:Nagorno-Karabah
Kateggoría:Lingua armenia
Kateggoría:Vikipedya:Artikolos kon grafia ladina